section_heading: Klupska karijera
paragraph_text: U NK Zadru, gdje upisuje prve minute u među seniorima, mladi je nogometaš rodom s Pašmana, došao sa 17 godina. Dvije godine nankon dolaska debitirao je za prvu momčad u Drugoj hrvatskoj nogometnoj ligi. Već naredne sezone ubilježio je više od 20 nastupa, te prve pogotke, a ulaskom u Prvu hrvatsku nogometnu ligu i standardiziranjem u prvoj momčadi predstavio se športskoj javnosti jednom od nadolazećih zvijezda, tim više jer se iskazuje kao vrstan ljevak tehničar, te veliki trkač, što je u nogometu izuzetno rijetko. Najviše je to došlo do izražaja na Dvoranskom prvenstvu u siječnju gdje s 9 pogodaka biva najboljim strijelcem turnira. Već tada pobudio je pažnju vodećih hrvatskih, te nekih inozemnih klubova, no ostao je u Zadru do sredine naredne, 2008./09. sezone, kada nakon predposljednjeg jesenskog kola obznanjuje 400.000 € težak transfer u redove splitskoga Hajduka.